
Priedas Nr. 1
 
TECHNINĖS SPECIFIKACIJOS


I. BENDROJI DALIS 

1.1. VšĮ Inovacijų agentūra (toliau – IA), siekdama įgyvendinti savo veiklos tikslus, siekia įsigyti integruotos komunikacijos  paslaugas, kurios pagal poreikį būtų teikiamos Lietuvoje. 

II. PIRKIMO OBJEKTAS

2.1. Perkamos integruotos komunikacijos paslaugos Lietuvoje  – tai komunikacijos, rinkodaros, reklamos ir socialinių tinklų konsultacijos, viešinimo kampanijų rengimas ir įgyvendinimas, integruotai komunikacijai reikalingų priemonių kūrimas, krizių prevencijos ir valdymo konsultacijos ir su integruotos komunikacijos priemonėmis susijusių aktualių trečiųjų šalių paslaugų organizavimas ir administravimas.  
2.2. Integruotos komunikacijos paslaugas sudaro šios paslaugos:
2.2.1. Strateginės komunikacijos, susijusios su IA veikla, darbų organizavimas ir konsultacijos. 
2.2.2. Konsultacijos strateginiais reklamos, informavimo, komunikacijos, įvaizdžio, prekių ženklų, kampanijų planavimo ir kitais susijusiais klausimais.
2.2.3. Išorinės komunikacijos konsultacijos, kampanijos ir projektai.
2.2.4. Rinkodaros komunikacijos konsultacijos, kampanijos ir projektai.
2.2.5. Skaitmeninės komunikacijos konsultacijos, kampanijos ir projektai. 
2.2.6. Komunikacijos krizių prevencijos ir valdymo konsultacijos.
2.2.7. Su rinkodaros komunikacijos kampanijų organizavimu susijusios paslaugos (TV, radijo, laikraščių reklama ir turinio projektai, išorinė lauko reklama, demonstracinė reklama, standartų neatitinkančios reklamos priemonės kaip instaliacijos, audiovizualiniai sprendimai, su vaizdinės medžiagos gamyba susijusios paslaugos).
2.2.8. Su renginių žiniasklaidai ir kitų viešinimo renginių organizavimu susijusios paslaugos (viešinimui skirto renginio ploto nuoma, renginiui tinkamos technikos nuoma, kavos pertraukų ir maitinimo organizavimas).
2.2.9. Su skaitmeninės komunikacijos kampanijų organizavimu susijusios paslaugos (reklama socialinėse medijose, reklama naujienų portaluose, reklama teminiuose portaluose, reklama paieškos sistemose, turinio projektai naujienų portaluose ir internetinėse televizijose, programiniai plėtiniai, aplikacijos, internetiniai įrankiai, būtini rinkodaros priemonėms įgyvendinti).
2.3. Paslaugų teikimo terminai ir apimtys:
2.3.1. Techninėje specifikacijoje nurodytos paslaugos bus užsakomos ir perkamos pagal IA poreikį. Tiekėjas teikia paslaugas pagal IA užsakyme pateikiamas paslaugų apimtis bei nustatomus paslaugų teikimo terminus (atskiru užsakymu). 

2.3.2. Paslaugų detalizacija ir preliminarios apimtys:
	Eil. Nr.
	Paslaugų pavadinimas*
	Mato vnt.
	Preliminarios paslaugų apimtys**

	1.
	Konsultacijos strateginiais reklamos, informavimo, komunikacijos, įvaizdžio, prekių ženklų, kampanijų planavimo ir kitais susijusiais klausimais 
	Val.
	300 

	2.
	Konsultacijos krizių prevencijos ir valdymo klausimais
	Val.
	300

	3.
	Konsultacijos kitais klausimais: išorinės komunikacijos, kasdienės komunikacijos, rinkodaros, reklamos ar socialinių tinklų klausimais
	Val. 
	2400 

	4.
	Komunikacijos, reklamos, rinkodaros ar socialinių tinklų strategijos sukūrimas
	Vnt.
	15

	5.
	Krizių prevencijos ir valdymo plano parengimas
	Vnt. 
	4

	6.
	Komunikacijos, reklamos, rinkodaros ar socialinių tinklų plano parengimas
	Vnt. 
	60

	7.
	Informacinis tekstas (straipsnis, pranešimas spaudai, komentaras, kitoks informacinio pobūdžio tekstas lietuvių arba anglų kalba, iki 1800 spaudos ženklų be tarpų)
	Vnt. 
	1300 

	8.
	Kūrybinis tekstas (reklamai, brošiūroms, kvietimams, sveikinimams ir kitokio kūrybinio pobūdžio tekstams lietuvių arba anglų kalba, iki 1800 spaudos ženklų be tarpų)
	Vnt.
	155 

	9.
	Socialinių tinklų įrašo rengimas (lietuvių arba anglų kalba iki 600 spaudos ženklų be tarpų)
	Vnt.
	1800 

	10.
	Prezentacijos rengimas lietuvių arba anglų kalba (20 skaidrių)
	Vnt. 
	50

	11.
	Temos/straipsnio/komentaro inicijavimas bendroje ar verslo žiniasklaidos priemonėje. Paslauga apima pasiūlymo žiniasklaidai (pitch) parengimą ir kontaktavimą su žiniasklaidos priemone ir laikoma atlikta, kai inicijuota tema/straipsnis/komentaras paskelbtas žiniasklaidos priemonėje. 
	Vnt.
	350 

	12.
	Paslaugos, produkto ar rinkodaros, komunikacijos, reklamos kampanijos vizualinės linijos sukūrimas remiantis turimu vizualiniu identitetu
	Vnt.
	50 

	13.
	Socialinių tinklų animuotų ir neanimuotų paveikslėlių dizaino kūrimas
	Vnt.
	1800 

	14.
	Reklaminių animuotų ir neanimuotų skydelių dizaino kūrimas
	Vnt.
	600 

	15.
	Paveikslėlių ir kitų grafinių sprendimų adaptacija
	Vnt.
	150 

	16.
	Brošiūrų, leidinių maketavimas
	Val.
	200 

	17.
	Kitų reikalingų paveikslėlių ir grafinių sprendimų kūrimas
	Val.
	200 

	18.
	Reprezentatyvaus filmuoto filmuko sukūrimas (scenarijus, lokacijos parinkimas, filmavimas, montavimas, įgarsinimas lietuvių arba anglų kalba, garso takelis, titrai; iki 3 min.)
	Vnt.
	20

	19.
	Renginio žiniasklaidai arba kitokio pobūdžio viešųjų ryšių renginio organizavimas (paslauga apima: temos ir pašnekovų parinkimas, datos ir vietos suderinimas su pašnekovais, pagrindinių renginio komunikacijos žinučių, tezių parengimas, reikalingų patalpų ir kitų priemonių organizavimas. Kviečiant žiniasklaidą į renginį, turi būti užtikrintas ne mažiau kaip 5 žiniasklaidos priemonių dalyvavimas renginyje). 
	Vnt. 
	30 

	20.
	Su integruotos komunikacijos priemonėmis susijusių trečiųjų šalių paslaugų organizavimas (administravimas, valdymas)***
	Val. 
	3815 

	21.
	Pranešimo spaudai platinimas
	Vnt.
	1300 


*IA šias paslaugas įsigys pagal faktinį savo poreikį ir suderintus atskirus paslaugų užsakymus bei užsakymams įvykdyti nustatytus terminus.
**Nurodyti kiekiai yra orientaciniai, numatyti pasiūlymų vertinimui. Perkančioji organizacija neįsipareigoja nupirkti nurodyto paslaugų kiekio. Nurodyti orientaciniai kiekiai gali keistis (didėti arba mažėti) priklausomai nuo perkančiosios organizacijos poreikio, neviršijant sutartyje su tiekėju numatytos pradinės sutarties vertės.
***Išskyrus eil. Nr. 19 nurodytas paslaugas.
****Tiekėjo už suteiktas paslaugas pateiktos sąskaitos faktūros yra lygiavertis dokumentas paslaugų priėmimo-perdavimo aktui.

III. PASLAUGŲ TEIKIMO EIGA, VALDYMAS IR ATSAKOMYBĖS

3.1. Ne vėliau kaip per 5 darbo dienas nuo Paslaugų teikimo sutarties įsigaliojimo dienos organizuojamas Inovacijų agentūros ir Paslaugų teikėjo komandos susitikimas, kurio metu aptariamas Paslaugų teikėjo pateiktas pasiūlymas, apimantis visas šioje Techninėje specifikacijoje apibrėžtas paslaugas. 
3.2. Paslaugų teikėjas turi užtikrinti nenutrūkstamą Paslaugų teikimo sutarties vykdymą ir aktyviai bendradarbiauti su Inovacijų agentūros paskirtais darbuotojais: pateikti jiems tarpinius rezultatus, atliks reikiamas korekcijas ir kartu su Inovacijų agentūros atstovais siekti kokybiško galutinio rezultato.
3.3. Inovacijų agentūros Rinkodaros ir komunikacijos skyriaus darbuotojas suteiks reikiamą informaciją integruotos komunikacijos priemonių įgyvendinimui, gali tarpininkauti tarp sektorius atstovaujančių atstovų ir Paslaugų teikėjo.
3.4. Paslaugų užsakymus Inovacijų agentūros atstovas tiekėjui pateiks elektroniniu paštu, kuriame nurodys konkrečias paslaugas, jų kiekius ir terminus joms suteikti. Užsakymo-paslaugų sąmata suderinama elektroniniu paštu su Inovacijų agentūros darbuotoju prieš konkretaus užsakymo vykdymą ne ilgiau kaip per 5 darbo dienas nuo konkretaus užsakymo pateikimo dienos.
3.5. Visus paslaugų atlikimo sprendinius tiekėjas privalo suderinti su atsakingu Inovacijų agentūros darbuotoju ir ištaisyti dėl jo kaltės atsiradusius trūkumus savo sąskaita ne vėliau kaip  per 3 darbo dienas. 
3.6. Paslaugos, suteiktos tiekėjo iniciatyva, nesuderinus su Inovacijų agentūra, nelaikomos pirkimo sutarties objektu ir nebus apmokamos.

 
_____________________

























Techninės specifikacijos 1 priedas


RINKOS DALYVIŲ IR PERKANČIOSIOS ORGANIZACIJOS 2025-02-14 KLAUSIMAI/ATSAKYMAI
(PIRKIMO DOKUMENTŲ PAAIŠKINIMAI)


1 Klausimas: Techninėje specifikacijoje, paslaugų detalizacijos lentelėje, 9 eilutėje yra nurodoma „socialinių tinklų įrašo parengimas ...“. Aprašomas tik reikalavimas tekstui. Ar į parengimo kainą turėtų būti įskaičiuotas ir vizualo parengimas, t.y. ar tuo turėtų rūpintis PT? Jei taip, prašome aprašyti reikalavimą (nuotrauka iš fotobanko, dizainerio sukurtas vizualas, kt.). Ar reikia laikyti, kad ši eilutė turi būti be vizualo parengimo ir poreikis vizualui bus atliepiamas iš 13 eilutės („socialinių tinklų animuotų ir neanimuotų paveikslėlių dizaino kūrimas“)?
1.	Atsakymas: Pirkimo dokumentų 1 priedo „Techninė specifikacija“ 9 eilutė – socialinių tinklų įrašo parengimas – tik tekstas. Į socialinių tinklų įrašo parengimo kainą neturi būti įskaičiuotas ir vizualo parengimas. Poreikis vizualui bus atliepiamas iš 13 eilutės („socialinių tinklų animuotų ir neanimuotų paveikslėlių dizaino kūrimas“).
2 Klausimas: Techninėje specifikacijoje, paslaugų detalizacijos lentelėje, 14 eilutėje yra nurodoma „Reklaminių animuotų ir neanimuotų skydelių dizaino kūrimas“ – ar į šią kainą turi būti įskaičiuotas paketo t.y. reikalingų adaptacijų paruošimas? 15 eilutėje nurodoma „paveikslėlių ir kitų grafinių sprendimų animacija“, perkami vienetai – ar vienetu laikomas paketas (iki X kiekio vieno paveikslėlių adaptacijų) ar viena vieno paveikslėlio adaptacija?
2.	Atsakymas: Pirkimo dokumentų 1 priedo „Techninė specifikacija“ 14 eilutė – Reklaminių animuotų ir neanimuotų skydelių dizaino kūrimas, turi būti siūlomas vieno vizualo sukūrimo įkainis (sukurtu vizualas laikomas tada, kai jį patvirtina užsakovas). Jei bus poreikis to paties vizualo adaptacijų, pavyzdžiui, pakeisti išmatavimus, atnaujinti ir pan., tokiu atveju bus apmokama pagal Pirkimo dokumentų 1 priedo „Techninė specifikacija“ 15 eilutės įkainį.
3 Klausimas: Užduoties įgyvendinimui skiriamas 30.000 Eur biudžetas. Ar galite patikslinti, kokiam laikotarpiui skiriamas šis biudžetas?
3.	Atsakymas: Laikotarpis – 1 metai.
4 Klausimas: Ar galite pateikti informaciją, kokia yra dabartinė „Startup Lithuania“ socialinių tinklų strategija, kokie kanalai naudojami ir kokios šių kanalų efektyvumo metrikos?
4.	Atsakymas: Šiuo metu „Startup Lithuania“ neturi soc. tinklų strategijos. „Facebook“ (virš 2 mln. peržiūrų per metus), „Instagram“ (beveik 300 tūkst. peržiūrų per metus), „Linkedin“ (beveik 500 tūkst. parodymų per metus).
5 Klausimas: Užduotyje prie tikslinių auditorijų įvardinamos auditorijos neapibrėžiant jų geografijos. Ar galite patikslinti, į ką orientuota ekspertinė ir socialinių tinklų komunikacija – Lietuvos ar užsienio šalių tikslines auditorijas, kam skiriamas pagrindinis dėmesys, prioritetas?
5.	Atsakymas: Ekspertinė ir socialinių tinklų komunikacija orientuota į Lietuvos tikslinę auditoriją.
6 Klausimas: Kaip problema įvardinama „Žiniasklaidai „Startup Lithuania“ nėra pirmas pasirinkimas ieškant ekspertiškumo ir kalbant valstybės mastu apie startuolių ekosistemą“ – ar galite patikslinti, kokiose auditorijose ir rinkose siekiama sustiprinti ir įtvirtinti ekspertų pozicijas, kam teikiamas prioritetas?
6.	Atsakymas: Prioritetas – Lietuva, kad žiniasklaidai ieškant informacijos apie startuolius (norint pakalbinti ekspertą, gauti ekspertinės informacijos, įžvalgų, duomenų) pirmas šaltinis būtų VšĮ „Inovacijų agentūra“ skyrius „Startup Lithuania“.
7 Klausimas: Ar galite pateikti, kokią ekspertinę komunikaciją organizacija ir jos atstovai vykdo šiuo metu? Kokios yra pagrindinės priemonės, jų intensyvumas, kanalai, efektyvumas ir kt.?
7.	Atsakymas: „Startup Lithuania“ ekspertinė komunikacija labiausiai vyksta per pranešimus spaudai. Skyriaus vadovės vardas ir pavardė žiniasklaidoje per 2024 m. buvo paminėta 62 kartus. Šiemet keliamas tikslas ekspertams – didinti organišką komunikaciją ir kanalų įvairovę. Pavyzdžiui, vienam ekspertui keliami tikslai – bent 4 ekspertiniai komentarai TOP žiniasklaidos kanaluose, bent 2 „išėjimai“ radijo / TV laidose, bent 2 žiniasklaidos užklausos, bent 1 pranešimas / dalyvavimas diskusijoje dideliame renginyje. Tikslas – nemokami, organiniai išėjimai per iniciacijas.
8 Klausimas: Ar galite patikslinti, kaip perkančioji organizacija planuoja vertinti tikslo „Didinti „Startup Lithuania“ ekspertiškumą tarp ekosistemos dalyvių ir Lietuvos bei užsienio žiniasklaidos“ pasiekimą? Kokia metrika bus naudojama ir koks pokytis bus vertinamas kaip sėkmė?“
8.	Atsakymas: 
•	Konsultacijų startuoliams ir norintiems kurti startuolį augimas per metus (nuo 65 iki 80 ir daugiau).
•	Paminėjimų žiniasklaidoje augimas, siekiant, kad augtų ne platinamų pranešimų kiekis, o jų įsidėjimas (per metus – apie 70 paminėjimų žiniasklaidoje, siekiamas augimas +15 proc. ir daugiau).
•	Paminėjimų žiniasklaidoje augimas, kai pranešimus platiname ne mes, o cituojami mūsų ekspertai, naudojami mūsų duomenys (dabar tokių paminėjimų yra apie 30 proc., norimas augimas, kad būtų bent apie 40 proc.).
•	Didinti nemokamų paminėjimų skaičių TV, radijuje (per metus turėjome 2 TV išėjimus, tikslas – turėti bent 5 nemokamus išėjimus TV / radijuje). 
•	Didinti organinių žiniasklaidos užklausų skaičių (nuo 0 iki bent 3 per metus).
9 Klausimas: Prašome nurodyti, ar yra numatyta prekinio ženklo „Startup Lithuania“ žinomumo didinimo per ekspertinę komunikaciją kampanijos trukmė? Ar tiekėjas pats gali siūlyti?
9. Atsakymas: Prekinio ženklo „Startup Lithuania“ žinomumo didinimo per ekspertinę komunikaciją kampanijos trukmė – 1 metai, t.y. biudžetas numatytas metams ir tiekėjai turi pasiūlyti, kaip jį efektyviai išnaudoti.

